***UVJETI ZA DODJELU KREDITA PREKO ISTARSKE KREDITNE BANKE UMAG*** ***d.d.***

1. **Namjena kredita:** financiranje kupnje materijala i građevinskih radova u svrhu obnove nekretnina (stanova i obiteljskih kuća) oštećenih u potresu na području Grada Zagreba. Kreditira se obnova objekata na kojima su oštećenja procijenjena na više od 30% vrijednosti nekretnine. Šteta mora biti prijavljena u Registar šteta.
2. **Korisnici kredita:**
3. osobe sa statusom klijenta Banke - kreditno sposobne fizičke osobe koje upućuju svoja redovna mjesečna primanja preko računa kod Banke i imaju uredno poslovanje po računima;
4. osobe s budućim statusom klijenta - kreditno sposobne fizičke osobe koje se ugovorom o kreditu obvežu upućivati svoja redovna mjesečna primanja preko računa kod Banke.

Korisnik kredita mora imati prijavljeno prebivališe na adresi nekretnine za obnovu koje traži kredit. Vlasnik nekretnine, njegov bračni ili izvanbračni drug, te druga osoba koja je po posebnim propisima izjednačena s bračnim drugom, u vlasništvu ne smiju imati drugu nekretninu na području Grada Zagreba.

1. **Iznos kredita: od EUR 5.000,00**. Iznos kredita ne može biti veći od procijenjenog iznosa štete. Najviši iznos kredita ovisi o procijenjenoj šteti i kreditnoj sposobnosti tražitelja kredita.
2. **Valuta kredita:** Valutna klauzula u EUR
3. **Rok korištenja:** do 12 mjeseci
4. **Rok otplate:** od 2 do 30 godina od datuma završetka korištenja
5. **Rok počeka:** mogućnost odobravanja počeka u trajanju od 12 mjeseci od datuma završetka korištenja
6. **Depozit:** BEZ DEPOZITA
7. **Kamatna stopa:**

2,84% + 6-mjesečni NRS1 za EUR, godišnje, promjenjiva.

Kamatna stopa u prvom razdoblju otplate ugovara se kao fiksna i to u jednoj od sljedećih varijanti:

* U prve tri godine otplate (uključujući i eventualno razdoblje počeka) kamatna stopa iznosi 2,50% godišnje, fiksno, ili
* U prvih sedam godina otplate (uključujući i eventualno razdoblje počeka) kamatna stopa iznosi 3,00% godišnje, fiksno.

Kamata u razdoblju korištenja obračunava se po fiksnoj kamatnoj stopi.

Ukoliko Korisnik kredita prestane upućivati svoja redovna mjesečna primanja preko računa kod Banke, Banka može kamatnu stopu povećati za 1,50%-tnih poena i to sve do kraja otplate kredita.

1. **Naknada za obradu zahtjeva:** bez naknade